Aisha Sekindi

Aisha Sekindi (an haife ta a ranar 4 ga watan Disamba 1970  ) Malama ce kuma 'yar majalisa. Tun daga watan Fabrairun 2022, ta yi aiki a matsayin ƙaramar ministar ruwa ta Uganda kuma mace mai wakiltar gundumar Kalungu a majalisar dokoki ta goma sha ɗaya ta Uganda.     Ta maye gurbin Hon. Ronald Kibuule wanda ya mika ofishin a watan Yuli 2021.  Ta kasance a irin wannan matsayi a majalisar dokokin Uganda ta goma. A siyasance, tana da alaƙa da jam'iyyar National Resistance Movement  a ƙarƙashin tikitin da ta tsaya takara a babban zaɓen shekarar 2016,  ta samu nasara akan Aisha Naluyati Waligo ta Democratic Party Uganda (DP).   

 Tarihi da ilimi 
Aisha Sekindi ta halarci makarantar firamare ta Muslim na Kyato wacce ta baro a shekarar 1984 don shiga makarantar sakandare ta Kadugala don matakinta na O-level (Uganda Certificate of Education), wacce ta samu a shekarar 1988. Daga baya a shekarar 1995, ta samu takardar shedar malamai daga Kwalejin Horar da Malamai ta Kibuli. 

 Aiki 
Ko da yake Aisha Sekindi ta fara zama mataimakiyar shugabar makarantar firamare ta Saint Kizito, Lwengo (1997 zuwa 2001), ta ci gaba da zama Kansila V na Lwabenge  da Sakatariyar Jinsi tare da Ƙaramar Hukumar Masaka tsakanin shekarun 2001 zuwa 2007.  

Kafin zama ‘yar majalisa, Aisha Sekindi ta kasance mataimakiyar Hakimin gundumar Lira tsakanin shekarun 2013 zuwa 2014. Kafin wannan, ta yi aiki a wannan matsayi a gundumar Tororo (2011 zuwa 2013) da gundumar Kamuli (2007 zuwa 2011).   Tsakanin shekarun 2010 zuwa 2011, ta kasance Mukaddashiyar Hakimar gundumar Buyende. 

A matsayinta na 'yar majalisa mace a majalisar dokoki ta goma ta Uganda, ta kasance cikin Ƙungiyar 'Yan Majalisun Mata ta Uganda (UWOPA)  kuma an jera ta a matsayin memba na kwamitin noma.

 Rigingimu 
Waliggo Aisha Nuluyati ta DP ta shigar da ƙarar Aisha Sekindi a gaban babbar kotu inda ta ce Sekindi ba ta da cikakkiyar cancantar neman muƙamin ‘yar majalisar wakilai ta mata da aka zaɓa. Duk da waɗannan zarge-zargen, an bayyana Sekindi a matsayin mace tagari a matsayin 'yar majalisar wakilai na gundumar Kalungu bayan zaɓen shekarar 2016.  A cikin watan Maris 2023, sunan Aisha Sekindi shima ya bayyana dangane da saga na Karamoja iron sheets,  inda ta kasance cikin 'yan majalisar wakilai 30 da aka shafa. Wannan badakalar dai ta haɗa da zargin karkatar da kuɗaɗe da aka tanada domin saye da rarraba kayan karafa ga marasa galihu a yankin Karamoja na ƙasar Uganda.     

 Duba kuma 

 Majalisar Uganda
 Jerin sunayen 'yan majalisar dokoki na goma na Uganda
 Gundumar Lira
 Gundumar Tororo
 Gundumar Kamaru
 Gundumar Kalungu

 Manazarta 

Rukuni:Rayayyun mutane
Rukuni:Haifaffun 1970